
U skladu sa odredbama člana 95 stav 2 Zakona o javnim nabavkama („Službeni list CG“, br. 74/19, 3/23, 11/23 i 84/24), a povodom zahtjeva za pojašnjenje tenderske dokumentacije, dostavljamo:

POJAŠNJENJE BROJ 1

TENDERSKE DOKUMENTACIJE ZA OTVORENI POSTUPAK JAVNE NABAVKE  ZA  SOFTVERSKI SISTEM MARKET MANAGEMENT SYSTEM (MMS) SA ODRŽAVANJEM


Dana 13.02.2025. godine putem ESJN-a pristigao je zahtjev za pojašnjenje Tenderske dokumentacije od zainteresovanog privrednog subjekta:


Pitanje br. 1: 
U sklopu natječajne dokumentacije stoji da za potrebe ispunjavanja uvjeta kvalitete (parametri II do V) Ponuđač dokazuje reference dostavljanjem ugovora te potvrde/izjave, u okviru svoje ponude na Elektronskom sistemu javnih nabavki (sekcija “Ostala dokumenta”). Molimo vas da pojasnite odnosno potvrdite da je dovoljno dostaviti ovjerenu potvrdu iz koje je jasno vidljivo vrijeme završetka ugovora, sadržaj isporuke ugovora i naziv druge ugovorne strane tj. nije potrebno dostaviti i kopiju ugovora. Naime u nekim slučajevima ugovor se može smatrati poslovnom tajnom te ga nije moguće dijeliti.

Odgovor na pitanje broj 1:


Ponuđač dokazuje reference za parametre kvalitet: II, III, IV i V, dostavljanjem ugovora uz potvrdu/izjavu koja je izdata od strane ovlašćenog lica privrednog društva/investitora tj. nadležnih organa država članica ENTSO-e, kojom se nedvosmisleno potvrđuje da je ponuđač uspješno realizovao ili održavao opisani softverski modul,  u okviru svoje ponude na Elektronskom sistemu javnih nabavki (sekcija “Ostala dokumenta”), radi potvrde samog parametra i njene validnosti.
Potvrda/izjava mora sadržati i podatke o kontakt osobi (ime i prezime, funkciju, e-mail adresu i broj telefona) subjekta koji izdaje potvrdu. 
U slučaju nedoumica u vezi sa ispravnošću istih, Naručilac može kontaktirati subjekta koji je izdao potvrdu radi pojašnjenja ili provjere navoda iz iste”.

U skladu sa gore navedenim potrebno je kao dokaz uz potvrdu, dostaviti kopiju ugovora koji se odnosi na  sadržaj isporuke, uz brisanje/zatamnjenje  podataka koji su utvrđeni kao poslovna tajna.

Pitanje br. 2 : 
U slučaju da je u sklopu istog ugovora implementirano/održavano više modula koji su traženi za potrebe ispunjavanja uvjeta kvalitete (parametri II do V) molimo vas da pojasnite odnosno potvrdite kako je dozvoljeno da se taj isti ugovor koristi kao referenca za ispunjavanje više predmetnih uvjeta

Odgovor na pitanje broj 2:
Možete “isti ugovor koristi kao reference za ispunjavanje više predmetnih uvjeta“, iz razloga što iako smo  naveli da se traženi sistem sastoji od pet modula, mislilo se prvenstveno na funkcionalnosti a ne isključivo na module po navedenim nazivima. Ukoliko ponuđač ima ugovor u kom se jasno vidi da  isporučeni  sistem  sadrzi  funkcionalnosti koje odgovaraju nasim zahtijevanim funkcionalnostima definisanim uz nazive pojedinačnih modula, u tom slučaju bodovaće se sve funkcionalnosti koje odgovaraju našem zahtjevu, nezavisno od naziva isporučenog sistema.

Pitanje br. 3 : 
Molimo da pojasnite u kojem je obliku dozvoljeno dostaviti jamstvo za ponudu. Unaprijed zahvaljujemo na pojašnjenjima.

Odgovor na pitanje broj 3:
U skladu sa odredbama člana 122 Zakona o javnim nabavkama („Službeni list Crne Gore“,, br.074/19 od 30.12.2019, 003/23 od 10.01.2023, 011/23 od 27.01.2023, 084/24 od 06.09.2024) garancija ponude se podnosi u elektronskom obliku putem ESJN. 
U slučaju da ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči Naručiocu neposredno ili putem pošte preporučenom pošiljkom najkasnije prije isteka roka za podnošenje ponuda.
Original garancija ponude u pisanom obliku dostavlja se u koverti, na kojoj se navodi: naziv i sjedište naručioca, broj tenderske dokumentaciije za koju se podnosi garancija, naziv, sjedište i adresa ponuđača i naznake “garancija ponude“ i “ne otvaraj prije roka za otvaranje ponuda.



Komisija za sprovođenje postupka javne nabavke:
                               
 
Predsjednica komisije za sprovođenje postupka javne nabavke    Jelena Marković s.r.

Članica Komisije  za sprovođenje postupka javne nabavke     Snežana Marković s.r.

Član Komisije  za sprovođenje postupka javne nabavke           Rajko Kovačević  s.r.

Član Komisije  za sprovođenje postupka javne nabavke      Elvir Kerović  s.r

Član Komisije  za sprovođenje postupka javne nabavke      Šefko Kurpejović s.r.



